b'\n_START_ARTICLE_\nSteven van der Meulen\n_START_SECTION_\nLiv\n_START_PARAGRAPH_\nDer kendes kun meget lidt til van der Meulens privatliv. Han var sandsynligvis f\xc3\xb8dt i Antwerpen, hvor han studerede under Willem van Cleve den Yngre i 1543 og blev optaget i Sankt Lukasgildet i 1552. Fra september 1560 var han at finde i London, hvor han fik indf\xc3\xb8dsret den 4. februar 1562._NEWLINE_I 1561 var den engelske k\xc3\xb8bmand John Dymocke (eller Dymoch) i Sverige, hvor han p\xc3\xa5 Elizabeths vegne forhandlede \xc3\xa6gteskab med Erik 14. af Sverige. Med sig havde han en hollandsk maler, ben\xc3\xa6vnt "Master Staffan", for at han skulle male et portr\xc3\xa6t af kongen. Antagelig var Steven van der Meulen denne maler. I 1935 identificerede W. G. Constable portr\xc3\xa6ttet, som er et maleri, der i dag h\xc3\xa6nger p\xc3\xa5 Gripsholm Slot i den svenske by Mariefred, n\xc3\xa6r Stockholm._NEWLINE_I det f\xc3\xb8rn\xc3\xa6vnte nyligt fundne testamente, dateret den 5. oktober 1583 (under en pestepidemi i London), fremg\xc3\xa5r det, at hans kone og b\xc3\xb8rn var bosiddende med ham i London da han d\xc3\xb8de.'